* **Za správne údaje o VŠ, zápise predmetov, ktoré požaduje VŠ, ste zodpovední VY - milí študenti, lebo ste už plnoletí.**Ja Vám môžem poradiť, Vy máte možnosť rady neakceptovať.
* **Elektronické prihlášky** - každá škola má svoje pokyny k predmetom, ktoré treba vypĺňať. Pokyny odporúčam dôkladne prečítať, rešpektovať, dodržať postupnosť krokov a čítať aj s porozumením, či hľadať správne ikony. Ak potrebujete pomôcť, môžete prísť za VP.
* Neúplné prihlášky VŠ (v lepšom prípade) vracajú na doplnenie.
* **Naštudujte si pokyny, kam zaslať prihlášky - obyčajne na adresu fakulty; odporúčam uchovať si podací lístok**​

 POSTUP PRI VYPISOVANÍ PRIHLÁŠKY

aktuálne tlačivo prihlášky na VŠ si zakúpite v papiernictve:

**Prihláška na vysokoškolské štúdium bakalárske – prvý stupeň alebo spojené – prvý a druhý stupeň    v jednom celku.**

1. na niektoré VŠ je možné podať **elektronickú prihlášku**, môže byť na rôznych školách iná, zväčša býva lacnejšia ako papierová (za každú podanú prihlášku sa vyberá administratívny poplatok),
2. pri vypĺňaní prihlášky postupujte **podľa požiadaviek a informácií VŠ**, resp. vybranej fakulty (všetky dôležité informácie nájdete na web stránkach škôl, študijných oddeleniach, www- Ministerstva školstva SR).
3. **Prihlášku vyplňte čitateľne veľkým tlačeným písmom**!

**Údaje neprepisujte**

 **Vyplnenie prihlášky:**

***1. strana***
**• Akademický rok : 2021/2022**
• Uveďte **presný názov vysokej školy, fakulty**! Nepoužívajte skratky!
• Podľa informácie o možnostiach štúdia na vysokej škole vyplňte jeden alebo viac **študijných programov.**Ak je možné vyplniť viac študijných programov, uvádzajte ich podľa preferencie, t.j. na prvom mieste ten, ktorý uprednostňujete najviac, atď. To isté pri podaní viacero prihlášok na jednu fakultu.
• V položke **Forma štúdia**vyplňte slovom denná *alebo*externá podľa informácie o možnostiach štúdia.
• **Metóda štúdia**- slovom prezenčná *alebo*dištančná, *alebo*kombinovaná podľa informácie o možnostiach štúdia. Študijný program, pri ktorom nie je vyznačená metóda štúdia, sa uskutočňuje v prezenčnej metóde štúdia. Dištančná metóda štúdia alebo kombinovaná metóda štúdia je pri študijnom programe vyznačená.
  • V prípade, že je súčasťou prijímacieho konania aj **prijímacia skúška z cudzieho jazyka**, tak do položky *Prijímaciu skúšku budem robiť z cudzieho jazyka*napíšte slovom napr. anglický alebo nemecký, alebo iný jazyk   z ponúkaných možností príslušnej fakulty.
• **Rok maturitnej skúšky**vyplnia aj maturujúci uchádzači v tomto školskom roku, ktorí uvedú aktuálny rok,    v ktorom sa bude maturitná skúška konať .
• Položku **Absolvovaná stredná škola**vyplnia aj maturujúci uchádzači v tomto školskom roku, ktorí vyznačia krížikom druh strednej školy : **gymnázium**
**Na nástenke , alebo na vysvedčení nájdeš**

• **Kód strednej školy:** **710261608**
**• Názov strednej školy:** **Spojená škola Kráľovnej pokoja**
**• Adresa školy**:  **Na Závaží 2, 010 01 Žilina**
**• Študijný odbor: Gymnázium**
**• Kód študijného odboru: 7902J00**
**• Stupeň dosiahnutého vzdelania: 5**

***2. strana***
**•**Uveďte prospech štúdia v strednej škole **v rozsahu, ktorý požaduje vysoká škola alebo fakulta**. Predmety vypisujte v poradí v akom sú na vysvedčení alebo v katalógovom liste. **Správanie sa nepíše**! Za 1., 2. a 3. ročník sa píšu známky z 2. polroka šk. roka, vo 4. ročníku známky z 1. polroka, **ak to vyžaduje VŠ**. Vyčiarknite políčka, ak ste v určitom roku predmet nemali a nie je možné napísať známku. Ak na vyplnenie nepostačuje predtlačená tabuľka, uvediete prospech zo strednej školy v samostatnej prílohe.
**•**Uchádzač maturujúci v tomto školskom roku nevypĺňa prospech v poslednom ročníku a v časti *Klasifikácia maturitnej skúšky*vyplní iba stĺpec **Predmet maturitnej skúšky**a stĺpec **Úroveň**.

**•**Účasť a úspešnosť na olympiádach, na súťažiach a autorstvo objavov alebo priemyselných vzorov uvádza osobitne v samostatnej prílohe, ak to požaduje vysoká škola alebo fakulta v podmienkach na prijatie /diplomy prefotiť, netreba overovať/.

**Správnosť**zapísania známok a zhodu známok s katalógom známok overuje výchovný poradca***(je treba priniesť kompletne VYPLNENÚ prihlášku bez potvrdenia od lekára)***. Zároveň sa výchovný poradca podpíše a dá pečiatku    na prihlášku - ***Potvrdenie o správnosti údajov.***

**•Dôležité je priniesť prihlášku na potvrdenie údajov v dostatočnom časovom predstihu pred termínom podania prihlášky -**treba brať do úvahy, že možno niektoré údaje bude treba opraviť!

***3. strana***

**•**Podľa požiadavky vysokej školy môže byť prílohou k prihláške životopis, originál / kópia dokladu o zaplatení poplatku za prijímacie konanie (poštová poukážka, výpis z účtu – **originál / kópiu si odložte**!!!). Poukážku je potrebné prilepiť.
Dôležité je vyplniť **dátum a podpísať prihlášku**. Podpísať čitateľne, meno a priezvisko! Nezabudnite!!!

***4. strana***
**•**Nevypĺňajte. Je určená vysokým školám / fakultám ako vzor.

* **Odoslanie prihlášky na VŠ:**

1. **Prihlášku je potrebné odoslať v stanovenom termíne**. ***Termíny podania prihlášok na konkrétnu fakultu si sleduje každý žiak individuálne.***Nenechávajte si vypisovanie prihlášky na poslednú chvíľu!!!
2. Skontrolujte, či vaša prihláška na VŠ má všetky náležitosti a potvrdenia žiadané príslušnou fakultou VŠ (napr. lekárske potvrdenie, overené kópie vysvedčení, životopis, dokladované diplomy a pod.).
3. **Potvrdenú prihlášku**spolu **s nalepeným dokladom/kópia**(ústrižkom) **o zaplatení poplatku za prijímacie konanie**odošlite na príslušnú vysokú školu. Nezabudnite si originál ústrižku odložiť. Prihlášku môžete odniesť aj osobne.
4. V prípade platby cez internet je dokladom o zaplatení **poplatku za prijímacie konanie**potvrdenie o zrealizovaní platby.

**Prihlášku pošlite ako doporučený list (aby ste mali doklad o tom, že ste ju odoslali)!**